Document ID: 32001D0717

Απόφαση της Επιτροπής
της 4ης Οκτωβρίου 2001
για τον καθορισμό της ενίσχυσης στην ιδιωτική αποθεματοποίηση σφαγίων και ημιμορίων σφαγίων αμνών στη Μεγάλη Βρετανία όσον αφορά τους διαγωνισμούς που προκηρύχθηκαν δυνάμει του κανονισμού (ΕΚ) αριθ. 1641/2001
[κοινοποιηθείσα υπό τον αριθμό Ε(2001) 2780]
(Το κείμενο στην αγγλική γλώσσα είναι το μόνο αυθεντικό)
(2001/717/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2467/98 του Συμβουλίου, της 3ης Νοεμβρίου 1998, για την κοινή οργάνωση αγορών στον τομέα του πρόβειου και αιγείου κρέατος(1), όπως τροποποιήθηκε από τον κανονισμό (ΕΚ) αριθ. 1669/2000(2),
τον κανονισμό (ΕΟΚ) αριθ. 3446/90 της Επιτροπής, της 27ης Νοεμβρίου 1990, περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση πρόβειου και αιγείου κρέατος(3), όπως τροποποιήθηκε τελευταία από τον κανονισμό (ΕΚ) αριθ. 3533/93(4), και ιδίως το άρθρο 12 παράγραφος 1 στοιχείο στ),
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3447/90 της Επιτροπής, της 28ης Νοεμβρίου 1990, περί ειδικών όρων χορήγησης ενισχύσεων για ιδιωτική αποθεματοποίηση στον τομέα του πρόβειου και αιγείου κρέατος(5), όπως τροποποιήθηκε από τον κανονισμό (ΕΚ) αριθ. 40/96(6), συμπληρώνει τις διατάξεις του κανονισμού (ΕΟΚ) αριθ. 3446/90 και θεσπίζει λεπτομερείς κανόνες που διέπουν τις προσκλήσεις υποβολής προσφορών.
(2) Με τον κανονισμό (ΕΚ) αριθ. 1641/2001 της Επιτροπής προκηρύσσονται δύο διαγωνισμοί σχετικά για τον καθορισμό της ενίσχυσης για την ιδιωτική αποθεματοποίηση σφαγίων και ημιμόριων σφαγίων αμνών στη Μεγάλη Βρετανία(7).
(3) Σύμφωνα με το άρθρο 12 παράγραφος 1 στοιχείο στ) του κανονισμού (ΕΟΚ) αριθ. 3446/90, πρέπει να καθορίζεται ανώτατο ποσό ενίσχυσης για την ιδιωτική αποθεματοποίηση βάσει των προσφορών που υποβάλλονται ή να μην προχωρεί η διαδικασία δημοπράτησης.
(4) Αφού εξετάστηκαν οι υποβληθείσες προσφορές, η Επιτροπή αποφάσισε να καθορίσει ένα μέγιστο ποσό ενίσχυσης. Οι προσφορές που δεν υπερβαίνουν το ποσό αυτό πρέπει να γίνονται δεκτές. Οι οργανισμοί παρέμβασης εξουσιοδοτούνται να συνάπτουν συμβάσεις ιδιωτικής αποθεματοποίησης.
(5) Οι επιχειρήσεις τις οποίες αφορά η παρούσα απόφαση πρέπει να έχουν τη δυνατότητα να κάνουν χρήση της απόφασης αυτής το συντομότερο δυνατόν.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αιγείου και προβείου κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ενίσχυση που αναφέρεται στο άρθρο 12 παράγραφος 1 στοιχείο στ) του κανονισμού (ΕΟΚ) αριθ. 3446/90, για το δεύτερο διαγωνισμό που προκηρύχθηκε με τον κανονισμό (ΕΚ) αριθ. 1641/2001 ανέρχεται σε 1190 ευρώ ανά τόνο.
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.
Βρυξέλλες, 4 Οκτωβρίου 2001.

Labels: 3
17
18
6